Številka: 354-119/2018

Datum: 11. 9. 2018

**MESTNEMU SVETU**

**MESTNE OBČINE PTUJ**

**Zadeva: Predlog Sklepa o potrditvi Letnega programa ravnanja s komunalnimi odpadki na območju Mestne občine Ptuj za leto 2019**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in v skladu s 76. členom Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17) predlagam mestnemu svetu v obravnavo in sprejem predlog Sklepa o potrditvi Letnega programa ravnanja s komunalnimi odpadki na območju Mestne občine Ptuj za leto 2019.

 **Miran SENČAR,**

 **župan Mestne občine Ptuj**

Priloge:

* predlog sklepa z obrazložitvijo
* Letni program ravnanja s komunalnimi odpadki na območju Mestne občine Ptuj za leto 2019

Predlog

 oktober 2018

Na podlagi 18. člena Odloka o načinu opravljanja obveznih občinskih gospodarskih javnih služb ravnanja s komunalnimi odpadki v Mestni občini Ptuj (Uradni vestnik Mestne občine Ptuj, št. 12/17 in 16/17), 36. člena Tehničnega pravilnika o ravnanju s komunalnimi odpadki v Mestni občini Ptuj (Uradni vestnik Mestne občine Ptuj, št. 15/17) in 12. člena Statuta Mestne občine Ptuj (Uradni vestnik Mestne občine Ptuj, št. 9/07), je Mestni svet Mestne občine Ptuj na svoji \_\_\_\_\_ redni seji, dne \_\_\_\_, sprejel

**S K L E P**

**o potrditvi Letnega programa ravnanja s komunalnimi odpadki na območju Mestne občine Ptuj za leto 2019**

1.

Mestni svet Mestne občine Ptuj, izvajalcu gospodarske javne službe zbiranja komunalnih odpadkov v Mestni občini Ptuj podjetju Javne službe Ptuj, d. o. o., potrjuje predloženi Letni program ravnanja s komunalnimi odpadki na območju Mestne občine Ptuj za leto 2019.

2.

Letni program ravnanja s komunalnimi odpadki na območju Mestne občine Ptuj za leto 2019 je priloga tega sklepa.

3.

Ta sklep začne veljati z dnem sprejema na Mestnem svetu Mestne občine Ptuj.

Številka: 354-119/2018

Datum:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­\_\_\_\_\_\_\_\_\_\_

**OBRAZLOŽITEV**

V tretjem odstavku 18. člena Odloka o načinu opravljanja obveznih občinskih gospodarskih javnih služb ravnanja s komunalnimi odpadki v Mestni občini Ptuj (Uradni vestnik Mestne občine Ptuj, št. 12/17 in 16/17) je določeno, da se obseg in vsebina storitev ter način ločenega zbiranja odpadkov iz prvega in drugega odstavka tega člena določi s tehničnim pravilnikom in z letnim programom ravnanja s komunalnimi odpadki. Program za vsako naslednje leto, izdela izvajalec javne službe zbiranja določenih vrst komunalnih odpadkov in ga posreduje občini v potrditev.

V nadaljevanju, Tehnični pravilnik o ravnanju s komunalni odpadki v Mestni občini Ptuj, ki je bil potrjen in uradno objavljen v Uradnem vestniku Mestne občine Ptuj, št. 15/17, nalaga izvajalcu javne službe, da mora pripraviti Letni program ravnanja s komunalnimi odpadki za leto 2019, ga predložil v obravnavo in potrditev. Predloženi program vsebuje obseg, vsebino ravnanja ter način zagotavljanja storitev. Program vsebuje predvsem podatke o:

* naseljih in številu prebivalcev, katerim se zagotavljajo storitve javne službe,
* celotni količini komunalnih odpadkov, ki nastajajo na območju izvajanja javne službe, in količinah posameznih ločenih in nevarnih frakcij,
* zbiralnicah ločenih in nevarnih frakcij in zbirnih centrih v posameznih naseljih,
* prevzemanju nevarnih frakcij s premično zbiralnico,
* tipu in oznakah zabojnikov za posamezne ločene ali nevarne frakcije ter označbi zbiralnic in zbirnih centrov,
* pogostosti prevzemanja frakcij v zbiralnicah in zbirnih centrih,
* prevzemanju kosovnih odpadkov in opreme, ki se uporablja v gospodinjstvu in vsebuje nevarne snovi, na prevzemnih mestih,
* vzdrževanju in čiščenju zabojnikov in ukrepih za preprečevanje onesnaževanja okolja v zbiralnicah in zbirnih centrih,
* rednem obveščanju in drugih načinih seznanjanja povzročiteljev komunalnih odpadkov o načinu zbiranja ločenih in nevarnih frakcij,
* razvrščanju komunalnih odpadkov v sortirnicah za izločanje ločenih in nevarnih frakcij,
* predvideni predelavi ali odstranjevanju ločenih ali nevarnih frakcij in
* načinu oddajanja ločenih in nevarnih frakcij, ki so odpadna embalaža, družbi za ravnanje z odpadno embalažo.

Mestnemu svetu Mestne občine Ptuj predlagam, da po obravnavi na seji mestnega sveta sprejme predloženi Sklep o potrditvi Letnega programa ravnanja s komunalnimi odpadki na območju Mestne občine Ptuj za leto 2019.

Pripravila:

Gregor Uhan

Maja Geč

|  |  |
| --- | --- |
|  |  **Miran SENČAR,****župan Mestne občine Ptuj** |